ΤΕΧΝΙΚΕΣ ΠΡΟΔΙΑΓΡΑΦΕΣ – ΕΚΤΕΛΕΣΗ ΣΥΜΒΑΣΗΣ - ΚΑΘΟΡΙΣΜΟΣ ΩΡΩΝ ΕΤΗΣΙΑΣ ΑΠΑΣΧΟΛΗΣΗΣ – ΤΟΠΟΣ ΕΚΤΕΛΕΣΗΣ ΤΩΝ ΥΠΗΡΕΣΙΩΝ

**Α. ΤΕΧΝΙΚΕΣ ΠΡΟΔΙΑΓΡΑΦΕΣ**

**ΚΟΙΝΕΣ ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ ΓΙΑ ΤΙΣ ΥΠΗΡΕΣΙΕΣ ΠΑΡΟΧΗΣ ΣΥΜΒΟΥΛΩΝ ΣΕ ΘΕΜΑΤΑ ΥΓΕΙΑΣ ΚΑΙ ΑΣΦΑΛΕΙΑΣ (ΤΕΧΝΙΚΟΣ ΑΣΦΑΛΕΙΑΣ) CPV: 71317210-89, ΓΙΑ ΤΙΣ ΑΝΑΓΚΕΣ ΤΟΥ Γ.Ν.Θ. «Γ. ΠΑΠΑΝΙΚΟΛΑΟΥ» Ψ.Ν.Θ. (Οργανική Μονάδα Ψυχιατρικό Νοσοκομείο Θεσσαλονίκης)**

**ΣΥΜΒΟΥΛΕΥΤΙΚΕΣ ΑΡΜΟΔΙΟΤΗΤΕΣ**

Οι αρμοδιότητες του Τεχνικού Ασφαλείας περιγράφονται στις διατάξεις του άρθρου 14 του Κώδικα Νόμων για την Υγεία και την Ασφάλεια των Εργαζομένων, το οποίο κυρώθηκε με τον Νόμο 3850/2010 (ΦΕΚ 84Α/ 2,6,2010). Οι αρμοδιότητες του Τεχνικού Ασφαλείας είναι συμβουλευτικές και περιλαμβάνουν την επίβλεψη της υγείας και της ασφάλειας των εργαζομένων.

Ειδικότερα:

Παρέχει στη Διοίκηση του Νοσοκομείου υποδείξεις και συμβουλές, γραπτά ή προφορικά, σε θέματα σχετικά με την υγεία και ασφάλεια των εργαζομένων και την πρόληψη των εργατικών ατυχημάτων. Τις γραπτές υποδείξεις, ο Τεχνικός Ασφαλείας τις καταχωρεί σε ειδικό βιβλίο του Νοσοκομείου, το οποίο σελιδομετρείται και θεωρείται από την Επιθεώρηση Εργασίας. Η Διοίκηση του Νοσοκομείου έχει υποχρέωση να λαμβάνει γνώση ενυπογράφως, των υποδείξεων που καταχωρούνται σε αυτό το βιβλίο.

Ειδικότερα ο Τεχνικός Ασφαλείας συμβουλεύει σε θέματα:

1. Σχεδιασμού, προγραμματισμού, κατασκευής και συντήρησης των εγκαταστάσεων,εισαγωγής νέων παραγωγικών διαδικασιών, προμήθειας μέσων και εξοπλισμού, επιλογής και ελέγχου της αποτελεσματικότητας των ατομικών μέσων προστασίας, καθώς και διαμόρφωσης και διευθέτησης των θέσεων και του περιβάλλοντος εργασίας και γενικά της οργάνωσης της παραγωγικής διαδικασίας.
2. Ελέγχει την ασφάλεια των εγκαταστάσεων και των τεχνικών μέσων, πριν από τη λειτουργία τους, καθώς και των παραγωγικών διαδικασιών και μεθόδων εργασίας πριν από την εφαρμογή τους και επιβλέπει την εφαρμογή των μέτρων υγείας και ασφάλειας της εργασίας και πρόληψης των ατυχημάτων, ενημερώνοντας σχετικά τους αρμόδιους προϊσταμένους των τμημάτων ή τη διεύθυνση του νοσοκομείου.

**ΕΠΙΒΛΕΨΗ ΤΩΝ ΣΥΝΘΗΚΩΝ ΕΡΓΑΣΙΑΣ**

Για την επίβλεψη των συνθηκών εργασίας, ο Τεχνικός Ασφάλειας έχει υποχρέωση:

* Να επιθεωρεί τακτικά τις θέσεις εργασίας από πλευράς υγείας και ασφάλειας των εργαζομένων, να αναφέρει στη Διοίκηση του Νοσοκομείου οποιαδήποτε παράλειψη των μέτρων υγείας και ασφάλειας, να προτείνει μέτρα αντιμετώπισής της και να επιβλέπει την εφαρμογή τους,
* Να επιβλέπει την ορθή χρήση των ατομικών μέσων προστασίας,
* Να ερευνά τα αίτια των εργατικών ατυχημάτων, να αναλύει τα αποτελέσματα των ερευνών, να τα αξιολογεί και να προτείνει μέτρα αποτροπής παρόμοιων ατυχημάτων,
* Να εποπτεύει την εκτέλεση ασκήσεων πυρασφάλειας και συναγερμού, για τη διαπίστωση ετοιμότητας προς την αντιμετώπιση ατυχημάτων.

**ΒΕΛΤΙΩΣΗ ΤΩΝ ΣΥΝΘΗΚΩΝ ΕΡΓΑΣΙΑΣ**

Για τη βελτίωση των συνθηκών εργασίας, ο Τεχνικός Ασφάλειας έχει υποχρέωση:

* Να μεριμνά ώστε οι εργαζόμενοι να τηρούν τους κανόνες υγείας και ασφάλειας των εργαζομένων και να τους ενημερώνει και καθοδηγεί για την αποτροπή του επαγγελματικού κινδύνου που συνεπάγεται η εργασία τους,
* Να συμμετέχει στην κατάρτιση και εφαρμογή των προγραμμάτων εκπαίδευσης των εργαζομένων σε ζητήματα υγείας και ασφάλειας.
1. Ο Τεχνικός Ασφαλείας, κατά την άσκηση των καθηκόντων του, έχει ηθική ανεξαρτησία απέναντι στη Διοίκηση του Νοσοκομείου και στους εργαζόμενους. Ενδεχόμενη διαφωνία του με τη Διοίκηση του Νοσοκομείου για ζητήματα της αρμοδιότητάς του, δεν μπορεί να αποτελέσει λόγο καταγγελίας της σύμβασής του. Σε κάθε περίπτωση, η απόλυση του Τεχνικού Ασφαλείας πρέπει να είναι αιτιολογημένη.
2. Ο Τεχνικός Ασφαλείας έχει υποχρέωση να τηρεί το επιχειρησιακό απόρρητο.

**ΠΡΟΣΟΝΤΑ ΤΕΧΝΙΚΟΥ ΑΣΦΑΛΕΙΑΣ**

Ο τεχνικός ασφαλείας θα πρέπει να είναι πτυχιούχος με ειδικότητα από τις επιτρεπόμενες ειδικότητες τεχνικών ασφαλείας σύμφωνα με τον νόμο Ν. 3850/2010 (όπως ισχύει σε συνδυασμό ή τροποποίηση των παλαιότερων Ν. 1568/85, Π.Δ. 294/88, Π.Δ 17/1996, Ν. 3144/2003 κλπ), και όπως τροποποιήθηκε έως σήμερα καθώς επίσης να διαθέτει τουλάχιστον 5ετή προϋπηρεσία στο αντικείμενο του επαγγελματικού κινδύνου σε νοσοκομεία. Αυτά θα αποδεικνύονται με αποδεικτικά επαγγελματικής εμπειρίας, σεμινάρια εκπαίδευσης τεχνικού ασφάλειας και σεμινάρια εκπαίδευσης σε πρότυπα διαχείρισης υγιεινής και ασφάλειας από αναγνωρισμένους φορείς. Να κατατεθεί η άδεια άσκησης επαγγέλματος

**ΣΥΝΕΡΓΑΣΙΑ ΜΕ ΤΟΝ ΙΑΤΡΟ ΕΡΓΑΣΙΑΣ**

1. Ο τεχνικός ασφάλειας και ο γιατρός εργασίας υποχρεούνται κατά την εκτέλεση του έργου τους να συνεργάζονται, πραγματοποιώντας κοινούς ελέγχους των χώρων εργασίας.
2. Ο τεχνικός ασφάλειας και ο γιατρός εργασίας οφείλουν, κατά την εκτέλεση των καθηκόντων τους, να συνεργάζονται με την Ε.Υ.Α.Ε. ή τον εκπρόσωπο των εργαζομένων.
3. Ο τεχνικός ασφάλειας και ο γιατρός εργασίας οφείλουν να παρέχουν συμβουλές σε θέματα υγείας και ασφάλειας των εργαζομένων στα μέλη της Ε.Υ.Α.Ε. ή τον εκπρόσωπο των εργαζομένων και να τους ενημερώνουν για κάθε σημαντικό σχετικό ζήτημα.
4. Αν η Διοίκηση του Νοσοκομείου διαφωνεί με τις γραπτές υποδείξεις και συμβουλές του τεχνικού ασφάλειας ή του γιατρού εργασίας, οφείλει να αιτιολογεί τις απόψεις του και να τις κοινοποιεί και στην Ε.Υ.Α.Ε. ή τον εκπρόσωπο. Σε περίπτωση διαφωνίας η διαφορά επιλύεται από τον επιθεωρητή εργασίας και μόνο.

**ΑΡΜΟΔΙΟΤΗΤΕΣ ΕΞ.Υ.Π.Π.**

Η ΕΞ.Υ.Π.Π. θα πρέπει να έχει πιστοποιητικό ISO 9001:2015 σε ισχύ, αντίγραφο του οποίου θα πρέπει να καταθέσει.

Η ΕΞ.Υ.Π.Π. θα πρέπει να είναι σε θέση να εξασφαλίσει τη διενέργεια των μετρήσεων των φυσικών, χημικών και βιολογικών παραγόντων των κατά περίπτωση δειγματοληψιών σύμφωνα με την ισχύουσα νομοθεσία και τις σχετικές οδηγίες που εκδίδονται αρμοδίως.

Οι ενδιαφερόμενοι θα πρέπει να καταθέσουν υπεύθυνη δήλωση της εταιρείας ότι διαθέτει τα απαιτούμενα μέσα ή εξοπλισμό ώστε να πληρούνται οι προϋποθέσεις της κείμενης νομοθεσίας για το σκοπό αυτό.

Η ΕΞ.Υ.Π.Π. υποχρεούται να τηρεί φακέλους στους οποίους θα καταχωρούνται αντίγραφα κάθε υπόδειξης, έρευνας, μέτρησης που σχετίζεται με το νοσοκομείο/ δομή. Οι καταχωρήσεις αυτές πρέπει να καταγράφονται υποχρεωτικά από την ΕΞ.Υ.Π.Π. στα σχετικά βιβλία που υποχρεούται να τηρεί το νοσοκομείο. Ιδιαίτερα οι γραπτές υποδείξεις του τεχνικού ασφαλείας θα καταχωρούνται στο ειδικό βιβλίο συμβουλών και υποδείξεων του νοσοκομείου, το οποίο θα είναι θεωρημένο από την αρμόδια τοπική υπηρεσία Τεχνικής και Υγειονομικής επιθεώρησης του Σ.Ε.Π.Ε. Ο διοικητής του νοσοκομείου έχει υποχρέωση να λαμβάνει γνώση ενυπογράφως των υποδείξεων που καταχωρούνται σ’ αυτό το βιβλίο. Η όλη διαδικασία της δήλωσης/ καταχώρησης στο αρμόδιο ΚΕΠΕΚ, η συλλογή και κατάθεση των απαραίτητων δικαιολογητικών, οι καταστάσεις υλικοτεχνικής υποδομής κλπ θα εκτελεστεί αποκλειστικά από την Ε.Ξ.Υ.Π.Π και το νοσοκομείο θα αρκεστεί μόνο στην υπογραφή των εγγράφων που θα απαιτηθούν.

Η εταιρεία ΕΞ.Υ.Π.Π. θα έχει την τελική ευθύνη έναντι του νοσοκομείου για τις υπηρεσίες που θα παρέχει, και δια του νομίμου εκπροσώπου της υποχρεούται να συνεργάζεται ανά πάσα στιγμή με τα αρμόδια όργανα του νοσοκομείου, (διοίκηση, επιτροπή νοσοκομειακών λοιμώξεων, κ.τ.λ.) για την αντιμετώπιση τυχόν προβλημάτων.

Οι επιστημονικοί υπεύθυνοι της ΕΞ.Υ.Π.Π. θα πρέπει να έχουν γνώση και εμπειρία ως Τ.Α. λόγω ιδιαιτερότητας του αντικειμένου, και να υπάρχει συνεργασία μεταξύ τους για την σύνταξη ή την αναθεώρηση της υπάρχουσας γραπτής εκτίμησης επαγγελματικού κινδύνου. Η γραπτή εκτίμηση επαγγελματικού κινδύνου θα περιλαμβάνει τον εντοπισμό των κινδύνων για την υγεία και την ασφάλεια των εργαζομένων, ποιοτική και ποσοτική εκτίμηση των κινδύνων που υπάρχουν στο χώρο εργασίας συνεκτιμώντας την ιδιαιτερότητα και τη μοναδικότητα που παρουσιάζουν οι χώροι του νοσοκομείου/ εξωτερικών δομών. Ακόμη θα προσδιορίζονται τα απαιτούμενα μέτρα πρόληψης σε σχέση με τον βαθμό επικινδυνότητας. Θα συμπεριλαμβάνει όπου χρειάζεται σύμφωνα με την ισχύουσα νομοθεσία μετρήσεις φυσικών, χημικών παραγόντων με σκοπό τον ακριβή προσδιορισμό του βαθμού επικινδυνότητας αυτών των παραγόντων.

**ΥΠΟΧΡΕΩΣΕΙΣ ΕΡΓΟΔΟΤΗ**

1. Ο εργοδότης για την αποτελεσματικότερη άσκηση των καθηκόντων του τεχνικού ασφαλείας θέτει στη διάθεσή του το αναγκαίο βοηθητικό προσωπικό, χώρους, εγκαταστάσεις, συσκευές, και γενικά τα απαραίτητα μέσα και βαρύνεται με όλες τις σχετικές δαπάνες.
2. Ο εργοδότης διευκολύνει τον τεχνικό ασφαλείας και τον εκπρόσωπο των εργαζομένων για την παρακολούθηση μαθημάτων εκπαίδευσης και επιμόρφωσης ( άρθρο 22 Ν. 3850/2010).
3. Ισχύει ο Ν. 3850/ 2010.

**ΕΚΤΕΛΕΣΗ ΣΥΜΒΑΣΗΣ - ΠΑΡΑΔΟΣΗ / ΠΑΡΑΛΑΒΗ ΠΑΡΑΔΟΤΕΟΥ**

Η παρακολούθηση της εκτέλεσης της σύμβασης και η διοίκηση αυτής, σύμφωνα με το άρθρο 216 του Ν. 4412/16 όπως ισχύει, διενεργείται από την αρμόδια Επιτροπή που συγκροτείται με απόφαση της Αναθέτουσας Αρχής.

Η ανωτέρω Επιτροπή εισηγείται στο αρμόδιο αποφαινόμενο όργανο (Δ.Σ.) για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, με την επιφύλαξη των διατάξεων του άρθρου 132 του Ν. 4412/16.

Η παραλαβή των παρεχόμενων υπηρεσιών ή παραδοτέων γίνεται από επιτροπή παραλαβής που συγκροτείται, σύμφωνα με την παράγραφο 11 του άρθρου 221 του Ν. 4412/16.

Κατά τη διαδικασία παραλαβής διενεργείται ο απαιτούμενος έλεγχος, σύμφωνα με τα οριζόμενα στη σύμβαση, μπορεί δε να καλείται να παραστεί και ο ανάδοχος. Μετά την ολοκλήρωση της διαδικασίας, η επιτροπή παραλαβής: α) είτε παραλαμβάνει τις σχετικές υπηρεσίες ή παραδοτέα, εφόσον καλύπτονται οι απαιτήσεις της σύμβασης χωρίς έγκριση ή απόφαση του αποφαινόμενου οργάνου, β) είτε εισηγείται για την παραλαβή με παρατηρήσεις ή την απόρριψη των παρεχόμενων υπηρεσιών ή παραδοτέων, σύμφωνα με τις παραγράφους 3 και 4 του άρθρου 219 του Ν 4412/16.

Αν η επιτροπή παραλαβής κρίνει ότι οι παρεχόμενες υπηρεσίες ή τα παραδοτέα δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλότητα των παρεχόμενων υπηρεσιών ή παραδοτέων και συνεπώς αν μπορούν οι τελευταίες να καλύψουν τις σχετικές ανάγκες.

Στην περίπτωση που διαπιστωθεί ότι, δεν επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου, μπορεί να εγκριθεί η παραλαβή των εν λόγω παρεχόμενων υπηρεσιών ή παραδοτέων, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η επιτροπή παραλαβής υποχρεούται να προβεί στην οριστική παραλαβή των παρεχόμενων υπηρεσιών ή παραδοτέων της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση.

Αν διαπιστωθεί ότι επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου απορρίπτονται οι παρεχόμενες υπηρεσίες ή τα παραδοτέα, με την επιφύλαξη των οριζόμενων στο άρθρο 220 του Ν. 4412/16.

Αν παρέλθει χρονικό διάστημα μεγαλύτερο των τριάντα (30) ημερών από την ημερομηνία υποβολής του παραδοτέου από τον οικονομικό φορέα και δεν έχει εκδοθεί πρωτόκολλο παραλαβής της παραγράφου 2 ή πρωτόκολλο με παρατηρήσεις της παρ. 3 του άρθρου 219 του Ν. 4412/16, θεωρείται ότι η παραλαβή έχει συντελεστεί αυτοδίκαια.

Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι, όπως αναλυτικά αναφέρονται στην παρ. 6 του άρθρου 219 του Ν. 4412/16. Η Παράδοση – Παραλαβή των Παραδοτέων θα γίνει βάση των σχετικών αρ. 216 έως 220 του Ν.4412/2016.

Επισημαίνεται ότι: **Η παρουσία του Τεχνικού Ασφαλείας κρίνεται υποχρεωτική και θα γίνεται σύμφωνα με το κατατεθειμένο στην Αναθέτουσα Αρχή πρόγραμμα επισκέψεων. Οι επισκέψεις του θα πιστοποιούνται με δελτίο παρουσίας, το οποίο θα συνυπογράφεται από τον Τεχνικό Ασφαλείας και από τον Προϊστάμενο ή τον Επιστημονικά Υπεύθυνο της εκάστοτε δομής ή τμήματος, στο οποίο θα αναγράφονται αναλυτικά η ημερομηνία της επίσκεψης καθώς και οι ώρες αυτής.**

**Τα δελτία αυτά θα συγκεντρώνονται από τον Τεχνικό Ασφαλείας και θα συνοδεύουν υποχρεωτικά το μηνιαίο τιμολόγιο του.**

**Β. ΚΑΘΟΡΙΣΜΟΣ ΩΡΩΝ ΕΤΗΣΙΑΣ ΑΠΑΣΧΟΛΗΣΗΣ ΤΕΧΝΙΚΟΥ ΑΣΦΑΛΕΙΑΣ**

**Β1. ΠΙΝΑΚΑΣ ΑΡΙΘΜΟΥ ΕΡΓΑΖΟΜΕΝΩΝ ΠΟΥ ΥΠΗΡΕΤΕΙ ΣΗΜΕΡΑ ΣΤΟ Γ.Ν.Θ. «Γ.ΠΑΠΑΝΙΚΟΛΑΟΥ» - Ψ.Ν.Θ. (Οργανική Μονάδα Ψυχιατρικό Νοσοκομείο Θεσσαλονίκης) ΚΑΙ ΣΤΙΣ ΕΞΩΤΕΡΙΚΕΣ ΔΟΜΕΣ ΤΟΥ**

|  |  |  |  |  |  |
| --- | --- | --- | --- | --- | --- |
| **Α/Α** | **ΕΡΓΑΣΙΑΚΟΣ ΤΟΜΕΑΣ** | **ΚΑΤΗΓΟΡΙΑ ΒΑΣΕΙ ΕΠΙΚΙΝΔΥ-ΝΟΤΗΤΑΣ** | **ΣΥΝΟΛΟ ΕΡΓΑΖΟΜΕΝΩΝ ΑΝΑ ΕΡΓΑΣΙΑΚΟ ΤΟΜΕΑ** | **ΣΥΝΟΛΟ ΕΡΓΑΖΟΜΕΝΩΝ ΑΝΑ ΚΑΤΗΓΟΡΙΑ** | **ΩΡΕΣ ΕΤΗΣΙΑΣ ΑΠΑΣΧΟΛΗΣΗΣ ΑΝΑ ΕΡΓΑΖΟΜΕΝΟ** |
| **Ψ.Ν.Θ** | **ΕΞΩΤΕΡΙΚΕΣ ΔΟΜΕΣ** | **ΠΟΛΛΑΠΛΑ-ΣΙΑΣΤΗΣ** | **ΩΡΕΣ ΕΡΓΑΣΙΑΣ** |
| **1** | **ΑΚΤΙΝΟΛΟΓΙΚΟ ΜΑΣΤΟΓΡΑΦΙΑ ΑΞΟΝΙΚΟΣ ΤΟΜΟΓΡΑΦΟΣ ΥΠΕΡΗΧΟΙ** | **Α΄** |  |  | **4** | **3,5** | **14** |
| ΠΑΡΑΪΑΤΡΙΚΟ ΠΡΟΣΩΠΙΚΟ | **2** |  |
| ΝΟΣΗΛΕΥΤΙΚΟ ΠΡΟΣΩΠΙΚΟ |  |  |
| ΙΑΤΡΙΚΟ ΠΡΟΣΩΠΙΚΟ | **2** |  |
| **2** | **ΒΙΟΧΗΜΙΚΟ, ΑΝΟΣΟΛΟΓΙΚΟ, ΚΑΛΛΙΕΡΓΕΙΕΣ, ΑΙΜΑΤΟΛΟΓΙΚΟ, ΠΑΘΟΛΟΓΟΑΝΑΤΟΜΙΚΟ** | **Β΄** |  |  | **102** | **2,5** | **255** |
| ΠΑΡΑΪΑΤΡΙΚΟ ΠΡΟΣΩΠΙΚΟ | **4** |  |
| ΝΟΣΗΛΕΥΤΙΚΟ ΠΡΟΣΩΠΙΚΟ |  |  |
| ΙΑΤΡΙΚΟ ΠΡΟΣΩΠΙΚΟ | **3** |  |
| **3** | **ΤΕΧΝΙΚΗ ΥΠΗΡΕΣΙΑ** | **35** | **3** |
| **4** | **ΠΡΟΣΩΠΙΚΟ ΦΥΛΑΞΗΣ ΚΑΙ ΚΑΘΑΡΙΟΤΗΤΑΣ (ΣΟΧ)** | **57** |  |
| **5** | **ΔΙΟΙΚΗΤΙΚΟ ΠΡΟΣΩΠΙΚΟ** | **Γ΄** | **82** | **9** | **848** | **0,4** | **339,2** |
| **6** | **ΙΑΤΡΙΚΟ ΠΡΟΣΩΠΙΚΟ** | **119** | **19** |
| **7** | **ΝΟΣΗΛΕΥΤΙΚΟ ΠΡΟΣΩΠΙΚΟ** | **202** | **103** |
| **8** | **ΟΔΗΓΟΙ** | **2** |  |
| **9** | **ΛΟΙΠΟ ΠΑΡΑΪΑΤΡΙΚΟ ΠΡΟΣΩΠΙΚΟ (ΦΥΣΙΚΟΘΕΡΑΠΕΥΤΕΣ, ΕΡΓΟΘΕΡΑΠΕΥΤΕΣ)** | **89** | **101** |
| **10** | **ΕΠΙΚΟΥΡΙΚΟ/ΚΟΙΝΩΦΕΛΟΥΣ 12ΜΗΝΟ Κ.Λ.Π.** | **122** |  |
| **ΣΥΝΟΛΑ** | **719** | **235** | **954** |  | **608,20** |
| **ΣΤΡΟΓΓΥΛΟΠΟΙΗΜΕΝΟ ΣΥΝΟΛΟ ΩΡΩΝ ΑΠΑΣΧΟΛΗΣΗΣ/ΤΡΙΜΗΝΟ**  | **152** |